د پکتیکا ولایت زلزله ځپلو ته د کورونو جوړولو لپاره له انجینرانو څخه ازموینه واخیستل شوه* نن جمعه د روان ۱۴۴۴ سپوږمیز کال د ذوالقعدة الحرام د میاشتې په ۶مه نیټه ،د روان ۱۴۰۲ لمریز کال د جوزا میاشتې ۵ مې نېټې سره سمون لری د افغانی سرې میاشتې ټولنې له لوری د پکتیکا ولایت ګیان او برمل ولسوالیو کې زلزله ځپلو ته د کورونو جوړولو لپاره د انجینرانو څخه ازموینه د افغانی سرې میاشتې د سوېل لویدیځ مرکزی زون رئیس ښاغلی مولوی الیاس خیل «ناصری»، د بشری سرچینو رئیس ښاغلی نورالحق «یوسفی»، د پکتیکا ولایتی څانګې رئیس ښاغلی مولوی عارف الله «حامد» او څانګې یو شمیر کارمندانو په حضور کې په شفاف او منظم ډول واخیستل شوه. ښاغلی «ناصری» په خپلو خبرو کې د ازموینې ګډونوالو ته د ښه راغلاست ترڅنګ ډاډ ورکړ چې ستاسو د ازموینې پارچې به دقیق او شفاف ډول د یوې کمیټې لخوا کتل کیږی، او وروسته به د بریالیو او ممتازو کسانو نوملړ اعلانیږی. یاده ازموینه له ۲۲۰ شارټ لست شوو انجینرانو څخه واخیستل شوه، چې ۱۰ تنه بریالی انجینران به ۷ تنه په ګیان ولسوالۍ او ۳تنه په برمل ولسوالۍ کې زلزله ځپلو ته د معیاری او اساسی کورونو جوړولو کې استخدام شی.